Старшыня праўлення Калегіюм Усходняй Еўропы імя Яна Новака Езяраньскага ва Ўроцлаве Ян Анджэй Дамброўскі ў размове са мной адзначыў, што безумоўна беларускі кантэкст з’яўляецца адным з найважнейшых пры разглядзе гісторыі мінулага і аналізе сучаснага стану краін Усходняй Еўропы. “У будучыні мы маем намер запрашаць на наш семінар і студэнтаў з Беларусі. Думаю, такое пашырэнне навуковага гарызонту пойдзе нам толькі на карысць“, — падкрэсліў спадар Дамброўскі.